open-index/open-wikipedia-markdown huggingface dataset:
Νίκυ Γιάκοβλεφ

Ο **Νίκυ Γιάκοβλεφ** (Γιάλτα, 1910 - Αθήνα, 9 Οκτωβρίου 1981) ήταν συνθέτης και πιανίστας της ελαφράς μουσικής. Είχε καταγωγή από τη Ρωσία, αριστοκρατικό ύφος και συνήθιζε να φορά μονόκλ.
Εγκαταστάθηκε στην Αθήνα το 1934, όπου τον επόμενο χρόνο η οικογένειά του άνοιξε το πολυτελές, διακοσμημένο σε ρυθμό Αρ Ντεκό και πολύ γνωστό στην εποχή του ζαχαροπλαστείο *Πέτρογραδ* στην οδό Σταδίου 29, όπου και ο ίδιος συχνά έπαιζε πιάνο, προς τέρψιν των θαμώνων.
Το 1951 παντρεύτηκε τη συνεργάτιδά και ερμηνεύτρια πολλών τραγουδιών του, Μαίρη Λω, με την οποία απέκτησε δύο παιδιά, την Λένα (1953) και τον Νίκυ (1971). Τον Σεπτέμβριο του 1960 ήταν ένα από τα πρώτα πρόσωπα που εμφανίστηκαν στην τηλεόραση, συνοδεύοντας στο πιάνο την άδουσα Μαίρη Λω, στην πρώτη πειραματική τηλεοπτική εκπομπή που πραγματοποιήθηκε στην Ελλάδα με μέριμνα της ΔΕΗ από το χώρο της Διεθνούς Έκθεσης Θεσσαλονίκης. Την παρουσίαση είχε κάνει η Λίτσα Φωκίδου. Το 1969 το Πέτρογραδ έκλεισε, όμως στο μεταξύ ο φιλότεχνος Νίκυ Γιάκοβλεφ με την Μαίρη Λω είχαν ανοίξει γκαλερί έναντι του Ξενοδοχείου Χίλτον στην Λεωφόρο Βασιλίσσης Σοφίας 71.
Ο Γιάκοβλεφ πέθανε στις 9 Οκτωβρίου 1981 και κηδεύτηκε στο Α΄ Νεκροταφείο την επομένη.

## Έργα
### Επιλεγμένες συνθέσεις
*"Αν σε χάσω"
*"Θάλασσα, θάλασσα" (1949)
*"Kαλαμαζού"
*"Καλή αντάμωση ματάκια γαλανά" (1960, **Γ΄ βραβείο στο [[Φεστιβάλ Τραγουδιού Θεσσαλονίκης|Φεστιβάλ Τραγουδιού της Θεσσαλονίκης]]**)
*"Καπετάνιε χαμογέλα" (1948)
*"Καροτσιέρη τράβα" (ρουμάνικο)
*"Λένε λένε λένε"
*"Μόνο μια νύχτα"
*"Νύχτα" (βραβευμένο σε διεθνές Φεστιβάλ)
*"Ξαναβλέπω το μικρό το αμαξάκι" (1954). **Ήταν το πρώτο τραγούδι του στιχουργού [[Πυθαγόρας Παπασταματίου|Πυθαγόρα]]**.
*"Τα φώτα που σβήνουν"
*"Τι τριάντα, τι σαράντα, τι πενήντα"
*"Το βαλς αρχίζει"
*"Tσικίτα μία"

## Μουσική για κινηματογραφικές ταινίες
**Άννα Ροδίτη* (1948)
**Διαγωγή... μηδέν!* (1949)
**Μπροστά στο Θεό* (1953)
**Μόνο για μια νύχτα* (1958)

## Δισκογραφία
**Τραγούδια του Νίκυ Γιάκοβλεφ* (1968)
**Μαίρη Λω* (1980)
**Η Μαίρη Λω τραγουδά Νίκυ Γιάκοβλεφ* (1984)

## Παραπομπές


## Εξωτερικοί σύνδεσμοι
* Νίκυ Γιάκοβλεφ στον ''Πανδέκτη'', του Εθνικού Ιδρύματος Ερευνών.
*Βιογραφία στη Musipedia, με πληροφορίες από το *Λεξικό της ελληνικής Μουσικής*, του Τάκη Καλογερόπουλου, εκδόσεις Γιαλλελή, 2001.
*Τραγούδια του Γιάκοβλεφ στο kithara.gr

Κατηγορία:Ρώσοι μουσικοί
Crunk&B

Το **Crunk&B** είναι ένα είδος μουσικής που συνδυάζει την κρανκ μουσική και το σύγχρονο R&B. Τόσο ο όρος όσο και η μουσική επινοήθηκαν από τον αφού παρήγαγε το "Yeah!" για τον Usher και το "Okay" για τη Nivea το 2004.

## Αξιοσημείωτα τραγούδια
* "Yeah!" – Usher featuring Lil Jon και Ludacris
* "Okay" – Nivea featuring Lil Jon και YoungBloodZ
* "Run It!" – Κρις Μπράουν featuring Juelz Santana
* "I Like That" - Houston featuring Chingy, Nate Dogg και I-20
* "Touch" - Amerie
* "Goodies" - Ciara featuring Petey Pablo
* "Girlfight" - Brooke Valentine featuring Lil Jon και Big Boi

## Παραπομπές


Κατηγορία:Μουσικά είδη
Κατηγορία:Μουσικό είδος-επέκταση
Φόγκο (Πράσινο Ακρωτήριο)

Το **Φόγκο** (πορτογαλικά: *Fogo*, φωτιά) είναι νησί του Πράσινου Ακρωτηρίου. Είναι το ψηλότερο του νησιωτικού συμπλέγματος του Πράσινου Ακρωτηρίου, αφού η ψηλότερη κορυφή του, το Πίκο ντε Φόγκο, ένα περιοδικά ενεργό ηφαίστειο που έχει ύψος 2.829 μέτρα. Βρίσκεται κοντά στο δυτικό άκρο των νησιών Σοταβέντο. Μεγαλύτερη πόλη είναι η Σάο Φιλίπε στο δυτικό άκρο του νησιού και διαθέτει ένα αεροδρόμιο.

Το νησί ήταν το δεύτερο νησί του αρχιπελάγους που κατοικήθηκε μετά από το Σαντιάγο. Στο νησί ανθούσε η καλλιέργεια βαμβακιού. Το μεγαλύτερο μέρος του πληθυσμού εγκατέλειψε το νησί το 1688, εξαιτίας μιας ισχυρής έκρηξης του ηφαιστείου, η οποία έδωσε στο νησί το όνομα Φόγκο. Σήμερα, η οικονομία του νησιού βασίζεται σε αγροτικά προϊόντα, κυρίως το κρασί και τον καφέ.

## Γεωγραφία
thumb|220px|left|Η καλντέρα και το Πίκο ντε Φόγκο
Το Φόγκο βρίσκεται ανάμεσα στα νησιά Μπράβα και Σαντιάγο, στο δυτικό άκρο του συμπλέγματος Σοταβέντο, στα νότια της χώρας. Το νησί Φόγκο αποτελείται από ένα τεράστιο στρωματοηφαίστειο και είναι το πιο εξέχον από τα νησιά της χώρας. Έχει σχεδόν κυκλικό σχήμα, διάμετρο 25 χιλιόμετρα. Το ηφαίστειο είναι ενεργό ανά περιόδους, με την τελευταία έκρηξη τον 20ό να συνέβη το 1995. Το ηφαίστειο εξερράγη στις 23 Νοεμβρίου 2014 και η περιοχή γύρω του εκκενώθηκε.

Στην κορυφή του ηφαιστείου βρίσκεται μια μεγάλη καλντέρα με διάμετρο 9 χιλιόμετρα, η οποία περιτειχίζεται από κάθετα βράχια ύψους ενός χιλιομέτρου. Η καλντέρα δε βρίσκεται στο κέντρο του νησιού αλλά νοτιοανατολικά από αυτό. Μέσα στην καλντέρα βρίσκεται ένας οικισμός, ο Τσα ντας Καλντέιρας (*Chã das Caldeiras*). Η καλντέρα σχηματίστηκε από την κατάρρευση του αρχικού βουνού, του ηφαιστειακού οικοδομήματος Αρμαρέλο. Στο κέντρο την βρίσκεται ένας μικρής ηλικίας ηφαιστειακός κώνος, το Πίκο, ο οποίος εξέχει ένα χιλιόμετρο πάνω από την καλντέρα. Το Πίκο είναι η ψηλότερη κορυφή του νησιού, περίπου 100 μέτρα ψηλότερο από τα τοιχώματα της καλντέρας. Στην κορυφή του βρίσκεται ένας κρατήρας με διάμετρο 500 μέτρα και βάθος 150 μέτρα.

Η νοτιοδυτική πλαγιά του Φόγκο έχει γόνιμο έδαφος και κλίση 10 με 15 μοίρες. Οι βόρειες και ανατολικές πλαγιές είναι απότομες και καλυμμένες με γρασίδι, ενώ το υπόλοιπο νησί είναι ξερό. Το νησί υψώνεται απότομα από τον ωκεάνιο πυθμένα που έχει βάθος κοντά στο νησί 4 χιλιόμετρα, ενώ προς τα δυτικά συνδέετε με μια ράχη με το νησί Μπράβα.

## Διοικητική διαίρεση
Το νησί Φόγκο χωρίζεται σε τρεις δήμους:

^a: Μέχρι το 2005 ήταν μέρος του δήμου Σάο Φελίπε  
^b: Περιλαμβάνει και το δήμο Σάντα Καταρίνα ντο Φόγκο

### Ενορίες
Το Νησί Φόγκο συμπεριλαμβάνει τις τέσσερις από τις 32 ενορίες του Πράσινου Ακρωτηρίου:

## Παραπομπές


## Εξωτερικοί σύνδεσμοι
* 

Φογκο
Στέργιος Χασαπίδης

Ο **Στέργιος (Αστέριος) Χασαπίδης** (Καταφύγι Πιερίων 1919 - Θεσσαλονίκη, 27 Απριλίου 2005) ήταν Έλληνας πολιτικός, ο οποίος χρημάτισε βουλευτής Πιερίας τη δεκαετία του ' 60. 

## Βιογραφία
Από πολύ νωρίς ασχολήθηκε με το συνδικαλισμό και συνετέλεσε στην ίδρυση του ΚΕΣ (Κίνημα Ελεύθερου Συνδικαλισμού). Παράλληλα ακολούθησε σπουδές στη Θεσσαλονίκη στο χώρο των Νομικών, Πολιτικών και Οικονομικών Επιστημών. Μετά την απόκτηση του Πτυχίου του, επιδόθηκε στις ξένες γλώσσες. Συνελήφθη κατά το τελευταίο έτος του Εμφυλίου Πολέμου και τέθηκε για λίγο καιρό υπό κράτηση, λόγω της συνδικαλιστικής του δράσης.

Συνίδρυσε το Δημοκρατικό Συνδικαλιστικό Κίνημα (ΔΣΚ) το 1955 και κατήλθε υποψήφιος στις εκλογές του 1958 με το Δημοκρατικό Κόμμα του Εργαζομένου Λαού χωρίς επιτυχία. Το ΔΚΕΛ συγχωνεύτηκε στην Ένωση Κέντρου του Γεωργίου Παπανδρέου και με την τελευταία ο Χασαπίδης εξελέγη βουλευτής Πιερίας, στις εκλογές που διεξήχθησαν το 1963 και το 1964. Την περίοδο εκείνη ασχολήθηκε με γεωργικά και εργατικά θέματα. Ήταν μάλιστα μέλος και εισηγητής της μικτής επιτροπής Ελλάδας-ΕΟΚ (1964-67). Υπήρξε ένας από τους 45 βουλευτές που ανήκαν στον κύκλο του Ανδρέα Παπανδρέου. 

Λίγο πριν τη χούντα, με φυλλάδιο που εξέδωσε, ζήτησε την αναμόρφωση των πολιτικών κομμάτων. Το 1967 επιβάλλεται η δικτατορία των συνταγματαρχών και ο Χασαπίδης εκτοπίστηκε αρχικά στη Φολέγανδρο και έπειτα στην Ανάφη, ως το 1969. Παρά τους εκφοβισμούς από την στρατιωτική κυβέρνηση, ίδρυσε την Εθνική Δημοκρατική Ομαλότητα (ΕΔΟ) και μέσω αυτού συντονίζει τον αντιδικτατορικό αγώνα. Το 1974 ανέλαβε γραμματέας οργανωτικού της Ένωσης Κέντρου – Νέες Δυνάμεις (που το 1976 μετονομάστηκε σε Ένωση Δημοκρατικού Κέντρου / ΕΔΗΚ) και κατήλθε υποψήφιος στις εκλογές του 1974 (χωρίς να εκλεγεί βουλευτής). Το 1977, μετά την εκλογική αποτυχία της ΕΔΗΚ, ανέλαβε πρωτοβουλία και συγκρότησε τη Δημοκρατική Σοσιαλιστική Ενωτική Κίνηση (ΔΗΣΕΚ). Τον Μάιο του 1981 αποχώρησε από το ΚΟΔΗΣΟ. Τα επόμενα χρόνια δραστηριοποιήθηκε αρχικά με την Πανελλαδική Κίνηση Πολιτών και έπειτα με τη Δημοκρατική Κοινωνική Αναμόρφωση (ΔΗΚΑ). Το 1989 κατήλθε ξανά υποψήφιος στις εκλογές, αυτή τη φορά με το Συνασπισμό στην Α΄ Θεσσαλονίκης, χωρίς να καταφέρει να εκλεγεί. Από το 1991, συνεχίζοντας την προσπάθεια για την ανάπτυξη της κοινωνίας πολιτών, μαζί με άλλες κινήσεις και στελέχη συγκρότησε το αυτόνομο πολιτικό ρεύμα «Σύνδεσμοι για την ηθική, κοινωνική πολιτική αφύπνιση». 

Πέθανε το 2005 και κηδεύτηκε στις 28 Απριλίου στη Θεσσαλονίκη.

## Βιβλία

* Ανάπλαση του πολιτικού βίου – Νέα πολιτικά ήθη – Απρόσωπα κόμματα αρχών (Κατερίνη, 1966)
* Ιστορικός μετασχηματισμός (από τη δημοκρατία –με δημοκρατία– στο σοσιαλισμό) (εκδ. Εξάντας, 1977)
* Αλλαγή και πραγματικότητα: το ελληνικό σύνδρομο (Θεσσαλονίκη, 1983)

## Πηγές
*Τεκμήρια-έργα του , Βιβλιοθήκη Πανεπιστημίου Μακεδονίας, προσπέλαση 24-8-2013.
*Κείμενο-φωτογραφία του Χασαπίδη 

## Παραπομπές


Κατηγορία:Βουλευτές Πιερίας
Κατηγορία:Βουλευτές εκλεγμένοι με την Ένωση Κέντρου
Κατάλογος ποδοσφαιρικών ομάδων Κύπρου

Ο κατάλογος που ακολουθεί περιλαμβάνει τις ποδοσφαιρικές ομάδες ανδρών της Κύπρου που αγωνίζονται ή αγωνίστηκαν στα εθνικά πρωταθλήματα της χώρας. Συνολικά έχουν αγωνιστεί στα εθνικά πρωταθλήματα της Κύπρου 212 ομάδες. 

Τα εθνικά πρωταθλήματα της Κύπρου είναι η Α΄ κατηγορία, η Β΄ κατηγορία και η  Γ΄ κατηγορία. Τα πρωταθλήματα αυτά διοργανώνονται και διοργανώνονταν από την Κυπριακή Ομοσπονδία Ποδοσφαίρου (ΚΟΠ). Εθνικό πρωτάθλημα ήταν και η  Δ΄ κατηγορία η οποία έχει πλέον καταργηθεί η οποία επίσης διοργανωνόταν από την ΚΟΠ. Εθνικό πρωτάθλημα είναι και η Επίλεκτη κατηγορία ΣΤΟΚ η οποία διοργανώνεται από τη Συνομοσπονδία Τοπικών Ομοσπονδιών Κύπρου (ΣΤΟΚ).

Στον κατάλογο δεν συμπεριλαμβάνεται ο Ποδοσφαιρικός Όμιλος Παγκύπρια, η πρώτη αμιγώς ποδοσφαιρική ομάδα της Κύπρου, η οποία διαλύθηκε πριν τη διεξαγωγή εθνικών πρωταθλημάτων.

## Ομάδες
Ο πίνακας που ακολουθεί παρουσιάζει τις 212 ομάδες που συμμετείχαν στα εθνικά πρωταθλήματα της Κύπρου.



Επεξηγήσεις πίνακα

*Ομάδα: Οι ομάδες αναγράφονται με τη σύγχρονη ονομασία τους. Σε κάποιες περιπτώσεις κάποιες ομάδες χρησιμοποιούσαν διαφορετική ονομασία τα προηγούμενα χρόνια ενώ συμμετείχαν σε κάποιο εθνικό πρωτάθλημα.
*Έδρα: Η τοποθεσία στην οποία η ομάδα εδρεύει. Για τις προσφυγικές ομάδες αναγράφεται η έδρα των ομάδων πριν την τουρκική εισβολή του 1974.
*Επαρχία: Η Κύπρος είναι διαιρεμένη σε 6 επαρχίες. Η έδρα κάθε ομάδας ανήκει σε μία από τις 6 αυτές επαρχίες.
*Ίδρυση-διάλυση: Αναγράφεται η περίοδος ύπαρξη της ομάδας (χρονολογία ίδρυσης και χρονολογία αναστολής λειτουργίας). Για όσες ομάδες δεν υπάρχουν στοιχεία αναγράφεται η λέξη «άγνωστο». Για τις ομάδες που εξακολουθούν να υφίσταται δεν αναγράφεται χρονολογία διάλυσης.
*Κατάσταση 2022-23: Το πρωτάθλημα στο οποίο συμμετέχει η ομάδα την ποδοσφαιρική περίοδο 2022-23.
*Ανώτερο επίπεδο: Το υψηλότερο επίπεδο στο Σύστημα ποδοσφαιρικών πρωταθλημάτων Κύπρου στο οποίο έχει συμμετάσχει η ομάδα.
*Η Δ΄ κατηγορία αποτελούσε το 4ο επίπεδο στο Σύστημα ποδοσφαιρικών πρωταθλημάτων Κύπρου. Αντικαταστάθηκε από την Επίλεκτη κατηγορία η οποία αποτελεί πλέον το το 4ο επίπεδο στο Σύστημα ποδοσφαιρικών πρωταθλημάτων Κύπρου.

Σημειώσεις:

1Για τις προσφυγικές ομάδες (ομάδες που είχαν την έδρα τους πριν το 1974 σε περιοχές που κατέχονται από τον τουρκικό στρατό μετά την τουρκική εισβολή στην Κύπρο) αναγράφεται η έδρα που είχαν πριν το 1974.

2Οι τουρκοκυπριακές ομάδες αποχώρησαν από την Κυπριακή Ομοσπονδία Ποδοσφαίρου το 1955.

## Δείτε επίσης

* Ποδόσφαιρο στην Κύπρο
* Α΄ κατηγορία ποδοσφαίρου ανδρών Κύπρου
* Β΄ κατηγορία ποδοσφαίρου ανδρών Κύπρου
* Γ΄ κατηγορία ποδοσφαίρου ανδρών Κύπρου
* Δ΄ κατηγορία ποδοσφαίρου ανδρών Κύπρου
* Κύπελλο Κύπρου (ποδόσφαιρο ανδρών)

## Παραπομπές


## Πηγές
*Cyprus - Participations per club at Cypriot First Division
*Cyprus - Participations per club at Cypriot Second Division
*Cyprus - Participations per club at Cypriot Third Division
*Cyprus - Participations per club at Cypriot Fourth Division

## Βιβλιογραφία
*
*
*

## Εξωτερικοί σύνδεσμοι
*Ιστοσελίδα Κυπριακής Ομοσπονδίας Ποδοσφαίρου

*
Κατηγορία:Κατάλογοι που αφορούν την Κύπρο
Κατάλογος αθλητικών ομάδων Κύπρου

Ο κατάλογος που ακολουθεί περιλαμβάνει τις αθλητικές ομάδες της Κύπρου στα κυριότερα ομαδικά αθλήματα που καλλιεργούνται στη χώρα (ποδόσφαιρο, καλαθόσφαιρα, πετοσφαίριση, χειροσφαίριση, ποδόσφαιρο σάλας).

## Ποδόσφαιρο

## Καλαθόσφαιρα
Ο κατάλογος που ακολουθεί περιλαμβάνει τις καλαθοσφαιρικές ομάδες της Κύπρου που αγωνίζονται στα πρωταθλήματα της Κυπριακής Ομοσπονδίας Καλαθοσφαίρισης. 

### Ομάδες

## Πετόσφαιρα
Ο κατάλογος που ακολουθεί περιλαμβάνει τις πετοσφαιρικές ομάδες της Κύπρου που αγωνίζονται στα πρωταθλήματα της Κυπριακής Ομοσπονδίας Πετοσφαίρισης. 

### Ομάδες ανδρών

Λόγω της τούρκικης εισβολής στην Κύπρο το 1974 και της παράνομης κατοχής, ορισμένες ομάδες δεν μπορούν να χρησιμοποιήσουν τις πραγματικές τους έδρες και συνεχίζουν την πορεία του στις ελεύθερες περιοχές της Κύπρου. Με πράσινο χρώμα οι προσφυγικές ομάδες.

Ως έτος ίδρυσης αναφέρεται το έτος δημιουργίας του συλλόγου και όχι η ημερομηνία δημιουργίας της ποδοσφαιρική ομάδας ή η ένταξη στην Κυπριακή Ομοσπονδία Ποδοσφαίρου, που σε πολλές περιπτώσεις δεν ταυτίζεται.

## Παραπομπές


## Πηγές
*Κυπριακή Ομοσπονδία Ποδοσφαίρου
*
*
*
*
Μάρκος Βελλίδης

Ο **Μάρκος Βελλίδης** (Κορησός Καστοριάς, 4 Απριλίου 1987) είναι Έλληνας παλαίμαχος διεθνής ποδοσφαιριστής ο οποίος αγωνιζόταν στη θέση του τερματοφύλακα.

## Καριέρα
### Σε συλλογικό επίπεδο
Ξεκίνησε την καριέρα του υπογράφοντας στον Παναθηναϊκό τον Αύγουστο του 2005. Την περίοδο 2006-07 παραχωρήθηκε ως δανεικός στον Α.Ο. Κορωπί όπου συμμετείχε σε 17 αγώνες και την επόμενη επίσης ως δανεικός στον Διαγόρα Ρόδου έχοντας 36 συμμετοχές. Το 2008 ο Διαγόρας απέκτησε τον Βελλίδη ως ελεύθερο από τον Παναθηναϊκό, με τον οποίο έκανε 55 ακόμη (91 συνολικά) εμφανίσεις πρωταθλήματος.

Οι πολλές καλές του εμφανίσεις στον Διαγόρα ανταμείφθηκαν όταν στις 15 Ιουνίου 2010 υπέγραψε στον Άρη Θεσσαλονίκης. Στους Θεσσαλονικείς παρέμεινε τρία συνολικά χρόνια, τα δύο εκ των οποίων ως βασικός (έπειτα από την αποχώρηση του Μιχάλη Σηφάκη), συμμετέχοντας σε 48 αγώνες πρωταθλήματος.

Το καλοκαίρι του 2013 συμφώνησε να συνεχίσει την καριέρα του στον Π.Α.Σ. Γιάννινα, όπου καθιερώθηκε αμέσως ως ο βασικός τερματοφύλακας του ηπειρώτικου συλλόγου, με τη φανέλα του οποίου συμπλήρωσε 82 συμμετοχές πρωταθλήματος στα 2,5 χρόνια παραμονής του. Τον Ιανουάριο του 2016 μεταγράφηκε στον Π.Α.Ο.Κ., αποχώρησε όμως ως ελεύθερος έναν χρόνο αργότερα.

Τον Ιούνιο του 2017 επέστρεψε έπειτα από 1½ χρόνο απουσίας στον Π.Α.Σ. Γιάννινα, υπογράφοντας διετές συμβόλαιο συνεργασίας. Μετά από δυο γεμάτες σεζόν κάτω από τα δοκάρια του Π.Α.Σ. Γιάννινα, ο Βελλίδης αποχώρησε.

### Στις εθνικές ομάδες
Την περίοδο 2006–2008 είχε κληθεί στην Εθνική Ελπίδων, ενώ τον Μάρτιο του 2015 κλήθηκε από τον Σέρχιο Μαρκαριάν στην Εθνική Ανδρών. Το ντεμπούτο του πραγματοποιήθηκε όμως τρεις μήνες αργότερα, στις 16 Ιουνίου 2015 στην εκτός έδρας φιλική αναμέτρηση εναντίον της Πολωνίας (0-0), όταν στις καθυστερήσεις του αγώνα αντικατέστησε τον Στέφανο Καπίνο.

### Στατιστικά στοιχεία ανά περίοδο

## Παραπομπές


## Εξωτερικοί σύνδεσμοι
* Το προφίλ του Μάρκου Βελλίδη στο transfermarkt.com
* Το προφίλ του Μάρκου Βελλίδη στο soccerway.com

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Ηρακλή Θεσσαλονίκης
Amazon.com

[thumb|[Τζεφ Μπέζος, ο ιδρυτής της Amazon.]]
Η **Amazon.com, Inc** είναι εταιρεία, η μεγαλύτερη στον κόσμο από την άποψη του κύκλου εργασιών από την πώληση αγαθών και υπηρεσιών μέσω του Διαδικτύου και μια από τις πρώτες που βασίστηκε στο Διαδίκτυο για την παροχή των υπηρεσιών της με γνώμονα τις πραγματικές πωλήσεις καταναλωτικών αγαθών. Έδρα της είναι το Σιάτλ (Ουάσινγκτον) και ιδιοκτήτης της ο Τζεφ Μπέζος. Ιδρύθηκε το 1994 από τον Τζεφ Μπέζος , ο οποίος κατέχει το 16,0 % της εταιρείας. Το 2017 η Amazon εξαγόρασε την Whole Foods Market και έτσι αναπτύχθηκε σημαντικά στο λιανικό εμπόριο, ιδιαίτερα στο ηλεκτρονικό εμπόριο.Η Amazon έχει αναπτύξει ένα εκτεταμένο δίκτυο εγκαταστάσεων για τη συσκευασία και τη διανομή των προϊόντων, που πουλάει ηλεκτρονικά. Διαθέτει 75 κέντρα συσκευασίας και απασχολεί περισσότερους από 125.000 εργαζόμενους. Πλέον, η Amazon εχει επεκτήνει τις υπηρεσίες της στον τομέα του Cloud Computing, μέσο της πλατφόρμας της Amazon Web Services (AWS). Η AWS πλέον δημιουργεί το 74% του τζίρου της εταιρείας.

Ήταν από τα πρώτα συστήματα που εφάρμοσαν σύστημα εισηγήσεων μέσω της συνεργατικής συμπεριφοράς των χρηστών του.

## Όνομα
Το αρχικό όνομα της εταιρείας ήταν Catabra.com αλλά αργότερα άλλαξε σε amazon επειδή ακουγόταν σαν την αγγλική λέξη "cadaver" η οποία στην ελληνική γλώσσα μεταφράζεται ως πτώμα. 

## Δείτε επίσης
* Amazon Mechanical Turk

## Παραπομπές


## Εξωτερικοί σύνδεσμοι

* 

Κατηγορία:Ιστότοποι αγοραπωλησιών
Κατηγορία:Νικητές Webby Award
Κατηγορία:Amazon (εταιρία)
Ιωάννης Μάνος

Ο **Ιωάννης Μάνος** ήταν Έλληνας πολιτικός και αγωνιστής του 1821.

## Βιογραφικά στοιχεία

Γεννήθηκε στην Κωνσταντινούπολη στα τέλη του 18ου αιώνα. Ήταν γιος του Μέγα Δραγουμάνου Αλέξανδρου Μάνου και αδελφός του πρωτεργάτη της Επανάστασης Γεώργιου Μάνου, της μεγάλης Φαναριώτικης οικογένειας των Μάνων, με απώτερη καταγωγή από την Καστοριά. Ήταν εξάδελφος του Αλέξανδρου Υψηλάντη (η μητέρα του Ραλλού Υψηλάντη ήταν κόρη του παππού του Αλέξανδρου Υψηλάντη, Αλέξανδρου), με τον οποίον διατηρούσε στενές επαφές και φίλος του Ιωάννη Καποδίστρια. Ως γλωσσομαθής διατελούσε επίσημος μεταφραστής της Βρετανικής πρεσβείας στην Αγία Πετρούπολη. Ο Ιωάννης Μάνος ήταν μυημένος στη Φιλική Εταιρεία και από τα πρώτα μέλη. Ήταν αυτός που είχε αναλάβει να πείσει τον εξάδελφό του Αλέξανδρο Υψηλάντη να αναλάβει την αρχηγία της Ελληνικής Επανάστασης. Τον Ιανουάριο του 1820 τον επισκέφτηκε στην Αγία Πετρούπολη ο Εμ. Ξάνθος με συστατικές επιστολές, προκειμένου να τον δεχτεί και να τον φέρει σε επαφή με τον Ιωάννη Καποδίστρια και τον Αλέξανδρο Υψηλάντη.  Μετά από τη συνάντηση του Αλέξανδρου Υψηλάντη, του Ιωάννη Μάνου και του Εμ. Ξάνθου, υπογράφηκε το πρωτόκολλο της ανάληψης της αρχηγίας από τον Αλ. Υψηλάντη. 

## Παραπομπές


Κατηγορία:Αγωνιστές του 1821
Κατηγορία:Έλληνες διπλωμάτες
Κατηγορία:Έλληνες μέλη της Φιλικής Εταιρείας
Κατηγορία:Οικογένεια Μάνου
Φρενίτις

Το ***Φρενίτις*** (αγγλ.: *Frenzy*) είναι ο τίτλος βρετανικής κινηματογραφικής ταινίας, σε σκηνοθεσία του Άλφρεντ Χίτσκοκ και παραγωγή του 1972.

## Περίληψη
Ένας πρώην πιλότος, ο Ρίτσαρντ Μπέινι, αναζητεί καταφύγιο στα σπίτια, διαδοχικά, της φιλενάδας του, του φίλου του Μπομπ Ρασκ, και της πρώην συζύγου του. Ο φίλος του βιάζει και στραγγαλίζει τις δύο γυναίκες και ενοχοποιεί τον ίδιο στην αστυνομία, η οποία τον συλλαμβάνει. Ένας καχύποτος επιθεωρητής της αστυνομίας όμως αναζητεί και βρίσκει τον πραγματικό ένοχο, ο οποίος στο μεταξύ επιχειρεί να δολοφονήσει τον Ρίτσαρντ που έχει δραπετεύσει από το αστυνομικό τμήμα κι έχει καταφύγει στο σπίτι του.

## Παρατηρήσεις
Η ταινία βασίζεται στο μυθιστόρημα του Άρθουρ Λα Μπερν *Goodbye Piccadilly, Farewell Leicester Square*. Η ταινία αναπαράγει τα χιτσκοκικά κινηματογραφικά στοιχεία: το κυνήγι του αθώου, τη διαστροφική ασφάλεια της οικογένειας, την παρεξήγηση, το σασπένς, το μαύρο χιούμορ.

Ο Χίτσκοκ επιλέγει κοινούς, καθημερινούς ανθρώπους, μέρη καθημερινά, προσδίδοντας στο φιλμ ένα ρεαλισμό και μιαν αληθοφάνεια.

## Διανομή

* Τζον Φιντς ως Ρίτσαρντ Μπέινι
* Μπάρι Φόστερ ως Ρόμπερτ Ρασκ
* Μπάρμπαρα Λι-Χαντ ως Μπρέντα Μπέινι
* Άννα Μάσεϊ ως Μπαμπς Μίλιγκαν
* Άλεκ Μακάουεν ως αρχιεπιθεωρητής Τιμ Όξφορντ
* Βίβιαν Μέρτσαντ ως κυρία Όξφορντ

## Παραπομπές


## Πηγές
*Pierre Lherminier, *Χίτσκοκ*, μτφρ. Γιώργος Σπανός, εκδ. Πλέθρον, Αθήνα, 1985, σελ.155-156 
*Μπάμπης Ακτσόγλου, *Χίτσκοκ*, εκδ. Αιγόκερως, Αθήνα, 1985,σελ.131-132
*Φρανσουά Τρυφώ, *Χίτσκοκ*, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.268-269
## Εξωτερικοί σύνδεσμοι
*

Κατηγορία:Ταινίες του 1972
Κατηγορία:Ταινίες παραγωγής Universal Pictures
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Ταινίες βασισμένες σε βρετανικά μυθιστορήματα
Κατηγορία:Βρετανικές αστυνομικές θρίλερ ταινίες
Κατηγορία:Αγγλόφωνες ταινίες
Κατηγορία:Ταινίες ψυχολογικού τρόμου
Κατηγορία:Βρετανικές ταινίες της δεκαετίας 1970
Κατηγορία:Βιασμός σε ταινίες
Κατηγορία:Βρετανικές ανεξάρτητες ταινίες
Κατηγορία:Βρετανικές ψυχολογικές θρίλερ ταινίες
Βολουσιανός

Ο Βολουσιανός ήταν Ρωμαίος Αυτοκράτορας από το 251 μ.Χ. έως το 253 μ.Χ. . Ήταν γιος του Τρεβονιανού Γάλλου από τη σύζυγό αυτού, Αφινία Γεμίνα Βαιβιανή. Είναι γνωστό ότι ο Βολουσιανός είχε μια αδελφή, τη Βιβία Γάλλα.
Όταν ο Δέκιος μαζί με τον γιό του, Ερέννιο Ετρούσκο σκοτώθηκαν από τους Γότθους στη μάχη της Αβρίτθας το 251 μ.Χ. ο Τρεβονιανός Γάλλος (υιοθετημένος γιος του Δέκιου) έκανε τον Οστιλιανό (νεότερος γιος του Δέκιου) συν-κυβερνήτη . Ο Βολουσιανός πήρε το όνομα του Καίσαρα. Αργότερα, τον ίδιο χρόνο ο Οστιλιανός πέθανε από πανούκλα, και ο Βολουσιανός τον αντικατέστησε ως τίτλος Αύγουστος και συν-κυβερνήτης.
Ο Βολουσιανός μαζί με τον πατέρα του του Τρεβονιανό Γάλλο εφονεύθησαν το 253 μ.Χ. από στρατεύματα του Αιμλιανού,  Διοικητή της Μοισίας

## Εξωτερικοί σύνδεσμοι
* 

Κατηγορία:Ρωμαίοι αυτοκράτορες
Ρύγκεν

Το **Ρύγκεν** (γερμανικά: *Rügen*, λατινικά: *Rugia*) είναι το μεγαλύτερο νησί της Γερμανίας με έκταση 926,4 τ.χλμ.. Βρίσκεται στην Βαλτική Θάλασσα, κοντά στις ακτές της Πομερανίας και ανήκει διοικητικά στο κρατίδιο του Μεκλεμβούργου-Δυτικής Πομερανίας. Το νησί έχει περίπου 77.000 κατοίκους (2006). Πρωτεύουσα του νησιού και μεγαλύτερη πόλη είναι το Μπέργκεν άουφ Ρύγκεν με πληθυσμό 14.030 κατοίκους (2010).


Αρχείο:Binz (2011-05-21) 03.JPG|Εναέρια άποψη του Μπιντς
Αρχείο:Königsstuhl und Viktoria-Sicht.jpg|Άποψη του εθνικού πάρκου Γιάσμουντ


## Παραπομπές


## Εξωτερικοί σύνδεσμοι

* Επίσημη ιστοσελίδα
* Jasmund National Park pictures and information about the chalk cliffs (English)

Κατηγορία:Γεωγραφία του Μεκλεμβούργου-Δυτικής Πομερανίας
Κατηγορία:Νησιά της Γερμανίας
κατηγορία:Βαλτική Θάλασσα
Συντελεστής (φυσική)

Στη φυσική ο όρος **συντελεστής** (εκ του ρήματος "*συντελώ*"), αποδίδεται ως μέγεθος ειδικών φυσικών ιδιοτήτων σωμάτων ή ενέργειας που αποδίδεται κυρίως ως λόγος, άλλοτε και ως γινόμενο, δύο διαφορετικών φυσικών μεγεθών. Δια του εκάστοτε συντελεστή προσδιορίζεται κατ΄ επέκταση και το υπό εξέταση σώμα, ή διάταξη, ή σύστημα κ.λπ.

Τέτοιοι συντελεστές είναι για παράδειγμα ο συντελεστής αγωγιμότητας, ο συντελεστής θερμικής διαστολής ή συστολής, ο συντελεστής ιξώδους, ο συντελεστής τριβής, εξασθένησης ακτινοβολίας, κ.λπ. Οι συντελεστές είναι αδιάστατα μεγέθη που συμβολίζονται με γράμματα και εκφράζονται με καθαρούς αριθμούς.

## Πηγές
* "Εγκυκλοπαίδεια Πάπυρος  Larousse Britannica" τομ. 56ος, σελ.123.

Κατηγορία:Θεωρητική φυσική
Φουέντε Οβεχούνα

To ***Φουέντε Οβεχούνα*** (ισπανικά: *Fuenteovejuna* ή *Fuente Ovejuna*) είναι θεατρικό έργο του Ισπανού Λόπε δε Βέγα. Γράφτηκε το 1614. Πραγματεύεται την ιστορία του χωριού Φουεντεοβεχούνα (που σημαίνει Προβατοπηγή). Η ιστορία διαδραματίζεται το έτος 1476 και βασίζεται σε πραγματικό γεγονός. Η Φουεντεοβεχούνα είχε τότε 985 κατοίκους. Ήταν ένα ειρηνικό χωριό, μέχρι που εμφανίσθηκε ένας άρπαγας, βίαιος διοικητής που με κάθε τρόπο ποδοπατούσε την τιμή και την υπόληψη των κατοίκων. Βιασμοί, προσβολές, βασανισμοί ήταν μέρος της καθημερινής του συμπεριφοράς απέναντι στους κατοίκους του χωριού. Ο γενναίος όμως λαός της Φουεντεοβεχούνα δεν άντεξε για πολύ την απάνθρωπη και τυραννική συμπεριφορά του Διοικητή. Άνδρες και γυναίκες, αγανακτισμένοι, ξεσηκώθηκαν και τον σκότωσαν. Όταν ο βασιλιάς Φερδινάνδος έστειλε στο χωριό έναν δικαστή-ανακριτή για να μάθει ποιος είχε διαπράξει το έγκλημα, οι κάτοικοι, παρά τα βασανιστήρια που υφίσταντο κατά την ανάκριση, απαντούσαν σταθερά και αποφασιστικά: "Η Φουεντεοβεχούνα το έκανε!". Στο τέλος ο δικαστής, μην έχοντας καταφέρει να βγάλει κάποιο συμπέρασμα, εμφανίστηκε μαζί με κατοίκους του χωριού στον Βασιλιά. Οι κάτοικοι εξήγησαν τις αιτίες της πράξης τους και ο βασιλιάς σταμάτησε την έρευνα για τον ένοχο και τους συγχώρεσε, δίνοντας στο έργο ευτυχές τέλος.

## Στα Ελληνικά
Το έργο μεταφράστηκε στα Ελληνικά από την Καίτη Κάστρο (εκδόσεις "Δωδώνη") και παρουσιάστηκε από το Κρατικό Θέατρο Βορείου Ελλάδος (πρώτη παράσταση 20-1-1977. Το έργο μεταφράστηκε έμμετρο με ρίμα για πρώτη φορά το 2021 από τη Μαρία Χατζηεμμανουήλ και ανέβηκε στις 28/10/2021 στην κεντρική σκηνή του Εθνικού Θεάτρου σε σκηνοθεσία Ελένης Ευθυμίου. Η μετάφραση έχει εκδοθεί από το Εθνικό Θέατρο στο πρόγραμμα της παράστασης. 

## Εξωτερικοί σύνδεσμοι
* 

Κατηγορία:Ισπανικά θεατρικά έργα
Ούζεντομ

Το **Ούζεντομ** (γερμ.: *Usedom*, πολ.: *Uznam*) είναι το δεύτερο μεγαλύτερο νησί της Γερμανίας μετά το Ρούγκεν και το μεγαλύτερο νησί της Πολωνίας με έκταση 445 τ.χλμ.. Βρίσκεται στην Βαλτική Θάλασσα, κοντά στις ακτές της Πομερανίας και ανήκει διοικητικά, το γερμανικό τμήμα, στο κρατίδιο του Μεκλεμβούργου-Δυτικής Πομερανίας και το πολωνικό τμήμα στο Βοϊβοδάτο Δυτικής Πομερανίας. Το νησί έχει περίπου 76.500 κατοίκους. Πρωτεύουσα του νησιού και μεγαλύτερη πόλη είναι το Σβινόουστσιε με πληθυσμό 41.188 κατοίκους (2006).

## Εξωτερικοί σύνδεσμοι
* 

Κατηγορία:Γεωγραφία του Μεκλεμβούργου-Δυτικής Πομερανίας
Κατηγορία:Νησιά της Γερμανίας
Κατηγορία:Νησιά της Πολωνίας
κατηγορία:Βαλτική Θάλασσα
Νέα Διεθνιστική Αριστερά

Η **Νέα Διεθνιστική Αριστερά** (γνωστότερο ως ΝΕ.Δ.Α.) είναι Τροτσκιστική ομάδα της Κύπρου. Η ΝΕΔΑ είναι μέλος της Επιτροπής για μια Εργατική Διεθνή.

Κατηγορία:Κομμουνιστικά κόμματα στην Κύπρο
Κατηγορία:Τροτσκιστικές οργανώσεις
Φέμαρν

Το **Φέμαρν** (γερμανικά: *Fehmarn*, δανικά: *Femern*) είναι ένα νησί της Γερμανίας που βρίσκεται στην Βαλτική Θάλασσα. Διοικητικά ανήκει στο κρατίδιο του Σλέσβιχ-Χόλσταϊν και είχε πληθυσμό 13.218 κατοίκους το 2023. Πρωτεύουσα του νησιού και μεγαλύτερη πόλη είναι το Μπουργκ με περίπου 6.350 κατοίκους.

## Ιστορία
Ως μέρος της περιοχής Χόλσταϊν, το νησί αποικίστηκε από σλάβους Λεχίτες στις αρχές του Μεσαίωνα. Το ίδιο το όνομα του νησιού προέρχεται από το λεχιτικό πολαβιανό *fe more* (μέσα στη θάλασσα) και έχει το ίδιο ετυμολογικό υπόβαθρο με την Πομερανία, που προέρχεται από το *po more*, στη θάλασσα. Οι Σλάβοι που κατοικούσαν στο νησί σταδιακά εκχριστιανίστηκαν και γερμανοποιήθηκαν.

Από τον Μεσαίωνα μέχρι το 1864, το Φέμαρν αποτελούσε μέρος του Δανικού Δουκάτου του Σλέσβιχ. Όταν το δουκάτο διαμελίστηκε το 1544, αποτέλεσε μέρος του δουκάτου του Ιωάννη του Πρεσβύτερου. Μετά τον θάνατό του χωρίς κληρονόμους το 1580, το Φέμαρν έγινε μέρος του Δουκάτου του Χόλσταϊν-Γκόττορπ. Μετά τον Μεγάλο Βόρειο Πόλεμο, το Φέμαρν, μαζί με την υπόλοιπη Σλέσβιχ, ενώθηκε με το δανικό στέμμα. Το 1864, το Σλέσβιχ πέρασε στην Πρωσία ως αποτέλεσμα του Δεύτερου Πολέμου του Σλέσβιχ μεταξύ Πρωσίας και Δανίας.

Στις 26 Ιουλίου 1932, το εκπαιδευτικό πλοίο *Niobe* του Γερμανικού Ναυτικού βυθίστηκε στα ανοικτά του νησιού κατά τη διάρκεια μιας ξαφνικής καταιγίδας, με αποτέλεσμα να χαθούν 69 ζωές.

Από το 1963, το Φέμαρν συνδέεται με την ηπειρωτική Γερμανία μέσω οδικής και σιδηροδρομικής γέφυρας μήκους 963,40 μ. και ύψους 69 μ. Στο μέλλον, θα συνδεθεί με το δανικό νησί Λόλαιν μέσω υποθαλάσσιας σήραγγας η οποία είναι υπο κατασκευή.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία του Σλέσβιχ-Χόλσταϊν
Κατηγορία:Νησιά της Γερμανίας
κατηγορία:Βαλτική Θάλασσα
Εκλογές της Γερουσίας των Ηνωμένων Πολιτειών 2004 στο Άρκανσο

Η **εκλογή της Γερουσίας των Ηνωμένων Πολιτειών στο Άρκανσο** έλαβε χώρα στις 2 Νοεμβρίου 2004 μαζί με άλλες εκλογές για τη Γερουσάι των Ηνωμένων Πολιτειών σε άλλες πολιτείες καθώς και εκλογές για την Βουλή των Αντιπροσώπων των Ηνωμένων Πολιτειών και δάφορες πολιιτειακές και τοπικές εκλογές. Η Δημοκρατική κάτοχος Γερουσιαστής των ΗΠΑ Μπλανς Λίνκολν rδιαγωνίσθηκε για να επανακλεγεί. Η Λίνκολν επανεκλέχθηκε, ενώ ο Πρόεδρος Τζορτζ Ο. Μπους κέρδισε την πολιτεία με σχεδόν την ίδια διαφορά νίκης.

## Αποτελέσματα

## Γενική Εκλογή
### Υποψήφιοι
*Μπλανς Λίνκολν (Δ), Εν ενεργεία Γερουσιαστής των ΗΠΑ
*Τζιμ Χολτ (Ρ), Πολιτειακός Γερουσιαστής

### Εκστρατεία
Η Λίνκολν ήταν δημοφιλής κάτοχος. Τον Μάρτιο, είχε ποσοστό δημοτικότητας 55%. Η Λίνκολν αυτοαποκαλείτο υπερασπίστρια της αγροτικής Αμερικής, έχοντας μεγαλώσει και η ίδια σε φάρμα.

## Παραπομπές


Αρκανσο
Γερουσια 2000
Βουλή των Αντιπροσώπων του Οχάιο

Η **Βουλή των Αντιπροσώπων του Οχάιο** (αγγλ. *Ohio House of Representatives*) είναι η κάτω βουλή της Γενικής Συνέλευσης του Οχάιο, του πολιτειακού νομοθετικού σώματος της πολιτείας Οχάιο· η άλλη βουλή του διθάλαμου νομοθετικού σώματος είναι η Γερουσία του Οχάιο.

## Σύνθεση

## Αναφορές
* Ohio House of Representatives **official website**
* Project Vote Smart – State House of Ohio
* Map of Ohio House Districts
** Ohio District Maps 2002–2012
* 2006 election results from Ohio Secretary of State

Οχαιο
Κατηγορία:Οχάιο
Επιτροπή για μια Εργατική Διεθνή

Η **Επιτροπή για μια Εργατική Διεθνή** (**ΕΕΔ**) (αγγλική: *Committee for a Workers' International, CWI*) ιδρύθηκε το 1974 και σήμερα έχει τμήματά σε πάνω από 40 χώρες. Πριν το 1990, οι περισσότερες οργανώσεις υιοθετούσαν την προσπάθεια να χτίσουν μια μαρξιστική πτέρυγα μέσα στα σοσιαλδημοκρατικά κόμματα. Από τις αρχές της δεκαετίας του 1990, υποστήριξαν ότι τα σοσιαλδημοκρατικά κόμματα έχουν μετακινηθεί, τόσο δεξιά, που έχουν αστικοποιηθεί. Σήμερα τα τμήματα της ΕΕΔ παλεύουν χτίζοντας ανεξάρτητα κόμματα, ενώ σε κάποιες περιπτώσεις συνεργάζονται ως ανεξάρτητες οργανώσεις με κριτική συμμετοχή τους σε σχηματισμούς της αριστεράς όπου παλεύουν για την υιοθέτηση αριστερού επαναστατικού προγράμματος.

## Τμήματα της ΕΕΔ

## Εξωτερικοί σύνδεσμοι
* 

Κατηγορία:Τροτσκιστικές οργανώσεις
Εθνική ΚΑΚ (ποδόσφαιρο ανδρών)

Η **εθνική Κοινοπολιτείας Ανεξάρτητων Κρατών** ποδοσφαίρου ανδρών (ρωσικά: *Сборная СНГ по футболу*) εκπροσώπησε την Κοινοπολιτεία Ανεξάρτητων Κρατών στο Ευρωπαϊκό Πρωτάθλημα Ποδοσφαίρου 1992 μετά τη διάλυση της ΕΣΣΔ - η εθνική ΕΣΣΔ είχε προκριθεί στην τελική φάση χάρη στα προκριματικά. Η εθνική ΚΑΚ κληρώθηκε στον Β΄ όμιλο της διοργάνωσης, μαζί με την εθνική Ολλανδίας, την εθνική Γερμανίας και την εθνική Σκωτίας. Έπαιξε τρεις αγώνες και πέτυχε δύο ισοπαλίες και μια ήττα. Αυτοί ήταν οι μοναδικοί αγώνες της εθνικής ΚΑΚ, η οποία χρησιμοποιούσε ως έμβλημα μια λευκή σημαία με τα αγγλικά γράμματα C.I.S (Commonwealth of Independent States) και στη θέση του ύμνου εκτελούσε την ένατη συμφωνία του Μπετχόβεν.

## Σύνθεση

Προπονητής: Ανατόλι Μπίσοβετς

## Ευρωπαϊκό Πρωτάθλημα Ποδοσφαίρου 1992

thumb|150px|Σημαία η οποία χρησιμοποιήθηκε από την ΚΑΚ στο EURO 1992

### Όμιλος Β΄

----

----

## Πηγές

*Σύνθεση και αγώνες της εθνικής ΚΑΚ (βλ. Group 2), RSSSF

Κατηγορία:Εθνική ΕΣΣΔ (ποδόσφαιρο)
Κατηγορία:Ποδόσφαιρο στη Ρωσία
ΚΑΚ
Emgrand EC8

Το **Emgrand EC8** ήταν ένα μεγαλομεσαίο πολυτελές σεντάν αυτοκίνητο της κατηγορίας Ε, που κατασκευάστηκε από την κινεζική αυτοκινητοβιομηχανία Emgrand, από τον Οκτώβριο του 2010 έως το 2014. Σημειωτέον ότι η Emgrand είναι η πολυτελής θυγατρική εταιρεία της επίσης κινεζικής Geely και το EC8 ήταν το δεύτερο χρονολογικά μοντέλο της Emgrand, μετά το κάπως μικρότερο Emgrand EC7 που είχε λανσαριστεί στα μέσα Αυγούστου του 2009. Το EC8 βασίστηκε στη σχετική μελέτη **Geely GC** του 2008, αν και η εξωτερική του εμφάνιση θύμιζε έντονα το Toyota Camry XV40 των ετών 2006 - 2011. Τελικώς, το EC8 αντικαταστάθηκε από το Geely Borui, το οποίο μπήκε στην παραγωγή τον Απρίλιο του 2015.

## Τεχνικά στοιχεία

Τα μηχανικά σύνολα του EC8 είναι 4-κύλινδρα σε σειρά, 16-βάλβιδα, με κυβισμούς 1.997 cm³ και 2.378 cm³. Και τα δύο είναι βενζινοκινητήρες, προήλθαν από την Mitsubishi και πληρούν τις προδιαγραφές καυσαερίων Euro 4. Ο βασικός κινητήρας 4G63 (2.0 λίτρων) συνδυάζεται με στάνταρ 5-τάχυτο μηχανικό κιβώτιο ή έξτρα 4-τάχυτο αυτόματο κιβώτιο, ενώ ο κορυφαίος κινητήρας 4G69 (2.4 λίτρων) αποκλειστικά με το ίδιο 4-τάχυτο αυτόματο.

## Ενεργητική και παθητική ασφάλεια

Όπως είχε συμβεί και με το EC7, στο EC8 δόθηκε πολύ μεγάλη έμφαση και στον τομέα της ασφάλειας και όλα τα EC8 φέρουν ως στάνταρ:

* 4 δισκόφρενα
* Σύστημα Αντιμπλοκαρίσματος Τροχών (ABS),
* Σύστημα Ελέγχου Πρόσφυσης (traction control system),
* Σύστημα Ελέγχου Ευστάθειας (ESP),
* Ηλεκτρονικό κατανεμητή πίεσης πέδησης (EBD),
* Σύστημα διακοπής παροχής καυσίμου σε τυχόν πρόσκρουση,
* Βομβητές υπενθύμισης χρήσης ζώνης ασφαλείας για τους μπροστινούς επιβάτες,
* Πυροτεχνικούς προεντατήρες στις μπροστινές ζώνες ασφαλείας,
* Μπροστινούς αερόσακους οδηγού και συνοδηγού,
* Με εξαίρεση τις δύο βασικές εκδόσεις εξοπλισμού, όλες οι άλλες εκδόσεις φέρουν και στάνταρ πλευρικούς αερόσακους στα μπροστινά καθίσματα και πλευρικούς αερόσακους κεφαλής στην οροφή, τύπου κουρτίνας.
thumb|left|Emgrand EC8 που διαφημίζει στη μπροστινή πινακίδα την ασφάλεια των 5 αστέρων.

Το 2011 μάλιστα, το EC8 απέσπασε 5 στα 5 αστέρια στις επίσημες δοκιμές πρόσκρουσης του κινεζικού οργανισμού C-NCAP (China New Car Assessment Program) και με σκορ 49,6 - το υψηλότερο σκορ για αυτοκίνητο κινεζικής κατασκευής και το 6ο υψηλότερο ανάμεσα σε 147 μοντέλα. Με την επίδοση αυτή, ξεπέρασε και το προηγούμενο ρεκόρ του 46,8 που είχε καταφέρει το 2010 το αμέσως μικρότερο Emgrand EC7, επίσης με 5 στα 5 αστέρια από τον C-NCAP.

## Αναφορές


## Εξωτερικοί σύνδεσμοι

* Η επίσημη ιστοσελίδα του Emgrand EC8
* Τεχνικά χαρακτηριστικά του Emgrand EC8
* Geely Releases All-New Emgrand Mid-Size Sedan: EC8
* ChinaAutoWeb: Geely Emgrand EC8

EC8
Κατηγορία:Αυτοκίνητα πολυτελείας
Κατηγορία:Κινέζικα αυτοκίνητα
BP

Η **BP** είναι βρετανική και πορτογαλική πολυεθνική εταιρεία πετρελαίου και φυσικού αερίου που εδρεύει στο Λονδίνο της Αγγλίας. Είναι ένας από τους επτά παγκόσμιους *supermajors* πετρελαίου και φυσικού αερίου, της οποίας η απόδοση το 2012 την κατέστησε ως την έκτη μεγαλύτερη εταιρεία πετρελαίου και φυσικού αερίου στον κόσμο, την έκτη μεγαλύτερη ενεργειακή εταιρεία με βάση την κεφαλαιοποίηση αγοράς και την εταιρεία με τα πέμπτα μεγαλύτερα έσοδα στον κόσμο (κύκλος εργασιών). Είναι μια κάθετα ολοκληρωμένη εταιρεία που δραστηριοποιείται σε όλους τους τομείς της βιομηχανίας πετρελαίου και φυσικού αερίου, συμπεριλαμβανομένης της εξερεύνησης και της παραγωγής, της διύλισης, της διανομής και της εμπορίας, των πετροχημικών, της παραγωγής ενέργειας και της εμπορίας. Έχει επίσης ανανεώσιμες πηγές ενέργειας στα βιοκαύσιμα και την αιολική ενέργεια.

Στις 31 Δεκεμβρίου του 2016, η BP δραστηριοποιούνταν σε 72 χώρες παγκοσμίως, παρήγαγε περίπου 3,3 εκατομμύρια βαρέλια ημερησίως (520,000 m3/d) ισοδύναμου πετρελαίου και είχε συνολικά αποδεδειγμένα αποθέματα ισοδύναμου πετρελαίου ύψους 17,81 δισ. Βαρελιών (2,832 × 109 m3). [1] Η εταιρεία διαθέτει περίπου 18.000 πρατήρια καυσίμων παγκοσμίως. Το μεγαλύτερο τμήμα της είναι η BP America στις Ηνωμένες Πολιτείες. Στη Ρωσία, η BP κατέχει το 19,75% της Rosneft, της μεγαλύτερης δημόσιας εταιρείας πετρελαίου και φυσικού αερίου στον κόσμο, με βάση τα αποθέματα υδρογονανθράκων και την παραγωγή. Η BP έχει πρωτογενή εισαγωγή στο Χρηματιστήριο του Λονδίνου και αποτελεί συστατικό στοιχείο του δείκτη FTSE 100. Έχει δευτερεύουσες καταχωρίσεις στο Χρηματιστήριο της Φρανκφούρτης και στο Χρηματιστήριο της Νέας Υόρκης.

## Ιστορία
Η προέλευση της BP χρονολογείται από την ίδρυση της Anglo-Persian Oil Company το 1908 και ιδρύθηκε ως θυγατρική της εταιρείας Burmah Oil για να εκμεταλλευτεί τα κοιτάσματα πετρελαίου στο Ιράν. Το 1935, έγινε η Anglo-Persian Oil Company και το 1954 η British Petroleum. Το 1959, η εταιρεία επεκτάθηκε πέρα από τη Μέση Ανατολή στην Αλάσκα και ήταν μία από τις πρώτες εταιρείες που εξόρυξαν το πετρέλαιο στη Βόρεια Θάλασσα. Η British Petroleum απέκτησε τον έλεγχο της πλειοψηφίας της Standard Oil of Ohio το 1978. Πριν από το 1996, η βρετανική κυβέρνηση ιδιωτικοποίησε την εταιρεία σταδιακά μεταξύ 1979 και 1987. Η British Petroleum συγχωνεύθηκε με την Amoco το 1998, μετατρέποντας την σε BP Amoco plc, ενώ με εξαγορά της ARCO και της Burmah Castrol το 2000 πήρε τη νομική μορφή BP plc το 2001. Από το 2003 έως το 2013, η BP ήταν εταίρος στην κοινοπραξία TNK-BP στη Ρωσία.

## Παραπομπές


## Εξωτερικοί σύνδεσμοι

*

Κατηγορία:Επιχειρήσεις ενέργειας
Κατηγορία:Επιχειρήσεις του Ηνωμένου Βασιλείου
Κατηγορία:Βρετανικά εμπορικά σήματα
Μπράβα (Πράσινο Ακρωτήριο)

Το **Μπράβα** (πορτογαλικά: Brava, άγριος) είναι ένα νησί του Πράσινου Ακρωτηρίου. Το νησί είναι το μικρότερο κατοικημένο νησί της χώρας. Το νησί βρίσκεται στο δυτικό άκρο του νότιου συμπλέγματος νησιών της χώρας, το Σοταβέντο. Το νησί κατοικήθηκε για πρώτη φορά το 1540, ενώ ο πληθυσμός του αυξήθηκε σημαντικά μετά από την έκρηξη του Πίκο ντε Φόγκο το 1675, στο γειτονικό νησί Φόγκο. Το νησί είναι το πιο πράσινο της χώρας και η οικονομία του βασίζεται κυρίως στον αγροτικό τομέα. Το νησί αποτελεί όλο ένα δήμο, το δήμο Μπράβα. Σύμφωνα με την απογραφή του 2005, το νησί έχει 6.724 κατοίκους, το μικρότερο πληθυσμό από όλα τα νησιά.

## Γεωγραφία
thumb|200px|left|Χάρτης του Μπράβα
Το νησί έχει διαστάσεις 10 επί 9 χιλιόμετρα. Βρίσκεται στην απάνεμη πλευρά του τεράστιου ηφαιστείου Φόγκο, στο δυτικότερο άκρο των νήσων Σοταβέντο. Το νησί θεωρείται ολόκληρο ένα στρωματοηφαίστειο. Δεν έχουν καταγραφεί εκρήξεις στους ιστορικούς χρόνους στο Μπράβα, αλλά μικρές σεισμικές δονήσεις δείχνουν ότι μία έκρηξη μπορεί να είναι πιθανή στο μέλλον. Ψηλότερη κρουφή είναι η Μόντε Φοντάινας, με υψόμετρο 976 μέτρα.

Στα βόρεια του Μπράβα, βρίσκονται δύο νησία και τέσσερις βραχονησίδες, τα Ιλέους Σέκος ή Ιλέους ντο Ρόμπο. Από αυτά είναι τα  δύο νησία Ιλέου ντε Σίμα και το Ιλέου Γκράντε, το μεγαλύτερο, με έκταση 3 τετραγωνικά χιλιόμετρα. Τα νησία είναι όλα ακατοίκητα.

Η μεγαλύτερη πόλη του νησιού είναι η Νόβα Σίντρα, η οποία έχει περίπου 1.800 κατοίκους. Άλλοι μεγάλοι οικισμοί είναι η Νόσσα Σενιόρα ντο Μόντε, η Φούρνα, το λιμάνι του νησιού, η Φάγια ντε Άγκουα και η Κατσάσο. Δρόμοι συνδέουν μεταξύ τους τα χωριά.

## Μετακινήσεις
Στο νησί λειτουργεί από το 1992 αεροδρόμιο, όμως η αεροπορική σύνδεση διακόπηκε το 2004 εξαιτίας των ισχυρών ανέμων. Μέχρι πρόσφατα, η Μπράβα συνδεόταν με το Φόγκο με ένα πρωήν αλιευτικό σκάφος, ενώ σήμερα το νησί συνδέεται με την Πράια και το Φόγκο με ένα καταμαράν μεγάλης ταχύτητας, το Κριολα της εταιρίας Cabo Verde Fast Ferry. Το πλοίο δένει στη Φούρνα, το κύριο λιμάνι του νησιού.

Μπραβα
Σαν Κριστόμπαλ (ηφαίστειο)

thumb|250px|Το Σαν Κριστόμπαλ από την Τσιτσιγάλπα
Το **Σαν Κριστόμπαλ** είναι το ψηλότερο και πιο ενεργό στρωματοηφαίστειο της Νικαράγουα. Το ηφαίστειο έχει ύψος 1.745 μέτρα και βρίσκεται κοντά στην πόλη Τσιτσιγάλπα, στη βορειοδυτική άκρη της χώρας. Το ηφαίστειο εκρήγνυεται συχνά με τις περισσότερες εκρήξεις να έχουν μικρή ισχύ, ενώ η ηφαιστειακή δραστηριότητά του είναι γνωστή από τον 16ο αιώνα. Το ηφαίστειο ανήκει σε ένα ηφαιστειακό σύμπλεγμα που φέρει το ίδιο όνομα.

Το ηφαίστειο είναι το νεαρότερο του συμπλέγματος. Το σύμπλεγμα περιλαμβάνει συνολικά πέντε ηφαίστεια, τα Ελ Τσόνκο, Μογιοτέπε, Λα Πελόνα, Σαν Κριστόμπαλ και Βολκάν Κασίτας και αρκετές ηφαιστειακούς δόμους. Μια κατολίσθηση του Βολκάν Κασίτας έθαψε το 1998 ένα χωριό. Το Σαν Κριστόμπαλ είναι ένας συμμετρικός κώνος με ένα κρατήρα διαστάσεων 500 επί 600 μέτρα στην κορυφή.

Τις αρχές Σεπτεμβρίου του 2012, το Σαν Κριστόμπαλ εξερράγη στέλνοντας στάχτη σε ύψος 4 χιλιομέτρων στην ατμόσφαιρα, με αποτέλεσμα να απομακρυνθούν από τις εστίες τους περίπου 3.000 άνθρωποι. Δεν αναφέρθηκαν θάνατοι ή τραυματισμοί.

## Παραπομπές


Κατηγορία:Γεωγραφία της Νικαράγουας
Κατηγορία:Ηφαίστεια της Βόρειας Αμερικής
Αλέξανδρος Λεβίδης

Ο **Αλέξανδρος Λεβίδης** (1895 - 1982) ήταν Έλληνας υποναύαρχος.

## Βιογραφικά στοιχεία

Γεννήθηκε στην Αθήνα και ήταν γιος του διπλωμάτη Γεωργίου Λεβίδη και της Καλλιόπης Τραπάντζαλη. Από την πλευρά του πατέρα του καταγόταν από την παλιά οικογένεια Λεβίδη και ήταν εγγονός του πολιτικού Δημητρίου Λεβίδη. Κατατάχθηκε στο Βασιλικό Ναυτικό λαμβάνοντας μέρος στους Βαλκανικούς Πολέμους, στην Μικρασιατική εκστρατεία καθώς και στον Α' Παγκόσμιο Πόλεμο. Συμμετείχε επίσης στον Β' Παγκόσμιο Πόλεμο αναπτύσσοντας αντιστασιακή δράση κατά την κατοχή. Υπήρξε μέλος της Μεγάλης Επιτροπής του Δωδεκανησιακού Αγώνα, αρχηγός του ελληνικού κέντρου πληροφοριών στην Τουρκία και πρώτος διευθυντής της Διεύθυνσης Πολιτικής Αεροπορίας. Αποστρατεύθηκε με τον βαθμό του υποναυάρχου. 

Στις κυβερνήσεις Πέτρου Βούλγαρη (Απριλίου & Αυγούστου 1945) και Δαμασκηνού διορίστηκε υπηρεσιακός υφυπουργός Παλιννοστήσεως Προσφύγων.

## Παραπομπές


Κατηγορία:Έλληνες υφυπουργοί Παλιννοστήσεως Προσφύγων
Κατηγορία:Έλληνες αξιωματικοί του Πολεμικού Ναυτικού
Αλεξανδρος Γ. Λεβιδης
Λ
Παλίμψηστον (περιοδικό)

Το **Παλίμψηστον** είναι ο τίτλος περιοδικού που εκδίδεται από την Βικελαία Δημοτική Βιβλιοθήκη Ηρακλείου.

## Ιστορικό έκδοσης

Το περιοδικό *Παλίμψηστον* ιδρύθηκε το 1985 από τον τότε Έφορο της Βικελαίας Δημοτικής Βιβλιοθήκης  Ηρακλείου Κρήτης, Νίκο Γιανναδάκη (1946 - † 1998).  Τα πρώτα επτά τεύχη (τεύχος 1, Δεκέμβριος 1985-Τεύχος 6/7, Δεκέμβριος 1988) έφερε σε πέρας ο ίδιος ο Νίκος Γιανναδάκης, με τη συμπαράσταση του Μενέλαου Γ. Παρλαμά. Στη συνέχεια, με την ποιοτική και θεματική καθιέρωση του περιοδικού που δημιουργούσε ένα ευρύτερο πεδίο απαιτήσεων και δυσκολιών, κρίθηκε αναγκαία η παρουσία Συντακτικής Επιτροπής.

## Περίοδοι έκδοσης

Από το τεύχος 8 (Ιούνιος 1989), την επιλογή των κειμένων του περιοδικού αναλαμβάνει η πρώτη Συντακτική Επιτροπή (Μενέλαος Γ. Παρλαμάς, Μ. Ζ. Κοπιδάκης, Εύη Ξανθάκη, Γεωργία Ορφανού, Γιάννης Μαυρομάτης). Η Β΄ Περίοδος του περιοδικού αρχίζει με το τεύχος 11 (Δεκέμβριος 1991). Από το τεύχος 14/15 (Δεκέμβριος 1994 & Δεκέμβριος 1995), τη θέση της Εύης Ξανθάκη αναλαμβάνει στην Επιτροπή ο καθηγητής του Πανεπιστημίου Κρήτης Θεοχάρης Δετοράκης. Μετά τον θάνατο του Εφόρου Ν. Γιανναδάκη, για το τεύχος 17 (Δεκέμβριος 2000), ορίζεται νέα Συντακτική Επιτροπή (Γιάννης Σερπετσιδάκης, Θεοχάρης Δετοράκης, Μ. Ζ. Κοπιδάκης,  Γιώργος Ζεβελάκης, Ανδρέας Σαββάκης). Από το τεύχος 19/20 (2004-2005), το *Παλίμψηστον* αναλαμβάνει η Επιτροπή Εποπτείας της Βικελαίας Βιβλιοθήκης και την εκδοτική φροντίδα του η Γεωργία Ορφανού, που θα πραγματώσει έως και το τεύχος 24 (2010). Η Γ΄ Περίοδος του περ. *Παλίμψηστον* ξεκινά υπό νέα Συντακτική Επιτροπή (Κώστας Μπουρναζάκης, Κλαίρη Μιτσοτάκη, Κώστας Ανδρουλιδάκης, Ντιάνα Μανουρά, Γεωργία Ορφανού) και με Τυπογραφική Επιμέλεια από την Γεωργία Παπαγεωργίου. Το περιοδικό, που για κάποιο χρονικό διάστημα δεν είχε τακτική κυκλοφορία, εκδίδεται πλέον ανά εξάμηνο στα πλαίσια των εκδοτικών δραστηριοτήτων της Βικελαίας Βιβλιοθήκης.

## Συνεργασίες

Η ύλη του περ. *Παλίμψηστον* χαρακτηρίζεται από πρωτότυπες συνεργασίες  καταξιωμένων επιστημόνων της νεοελληνικής φιλολογίας (Ι.Θ. Κακριδής, Στυλιανός Αλεξίου, Νικόλαος Μ. Παναγιωτάκης, Αγαπητός Τσοπανάκης, Ιωάννης Θεοδωρακόπουλος, Ν. Δ. Τριανταφυλλόπουλος, Θεοχάρης Δετοράκης, Γ. Π. Σαββίδης, Μ. Ζ. Κοπιδάκης, Γρηγόρης Σηφάκης, Αλέξης Πολίτης κ.ά.) και από ξεχωριστά κείμενα ξένων μελετητών (Kurt von Fritz, Adele J. Haft, Richard Kannicht, Andre Rivier, A. E. Housman, Manfred Fuhrmann, Carl Joachim Classen,  A. L. Vincent, Bruno Lavagnini, Philip Sherrard, Harold  F. Cherniss, Πάτρικ Λη Φέρμορ, David Holton, Johannes Koder, Peter Mackridge, Gerald Cadogan, Christiano Luciani, G. Saunier κ.ά.). Στη Γ΄ Περίοδο δίδεται περισσότερη έμφαση στη λογοτεχνία με ειδικά αφιερώματα (Γιώργης Μανουσάκης, W. B. Yeats, Saint John Perse).

## Εξωτερικοί σύνδεσμοι
*Κατάλογος τευχών 

Κατηγορία:Ελληνικά φιλολογικά περιοδικά
Γουόκερ

Το επώνυμο **Γουόκερ** (αγγλικά: *Walker*) μπορεί να αναφέρεται σε ένα από τα παρακάτω πρόσωπα:

* Ρεμπέκα Γουόκερ (γεν. 1969), φεμινίστρια και συγγραφέας
* Φρανκ Γουόκερ, πρώτος ανώτερος υπουργός στο Τζέρσεϊ

Κατηγορία:Γερμανικά επώνυμα
Κατηγορία:Επώνυμα
Τυπολατρία (θεολογία)

Γενικά με τον όρο **τυπολατρία** χαρακτηρίζεται η προσήλωση στους διάφορους ακολουθούμενους θρησκευτικούς τύπους - κανονισμούς συμπεριφοράς, χωρίς όμως κάποια ειλικρινή προσπάθεια πνευματικής άσκησης και αυτοβελτίωσης σύμφωνα με τη διδασκαλία της εκάστοτε θρησκείας. Η αναφορά του όρου σε ευρύτερη χρήση γίνεται στο λατρευτικό και λειτουργικό χώρο των θρησκειών με τη σημασία του υπερτονισμού των διαφόρων τελετουργικών στοιχείων στην εκδήλωση της λατρείας, (όπως π.χ. κινήσεων, χρησιμοποίηση υλικών μέσων κ.λπ.), σε βάρος όμως του βαθύτερου πνευματικού περιεχομένου. Για τους τυπολάτρες μεγαλύτερη σημασία έχει ο εγκόσμιος ρόλος της πίστης, δηλαδή να αναδείξουν την υποτιθέμενη ηθική ανωτερότητα τους στη κοινωνία. Η τυπολατρεία γενικά συνδέεται με την υποκρισία και τον φαρισαϊσμό και συναντάται στα ωριμότερα στάδια μιας θρησκείας.

Ταυτόσημος όρος με την τυπολατρία είναι και ο εκ της αγγλικής γλώσσας προερχόμενος όρος **ριτουαλισμός** με τον οποίο χαρακτηρίστηκε  κίνηση Άγγλων θεολόγων προκειμένου να εισαχθούν στη λατρεία τους τελετές όμοιες της Ρωμαιοκαθολικής και Ορθόδοξης Εκκλησίας.

Κατηγορία:Κανονιστική ηθική
Κατηγορία:Χριστιανική ηθική
Κατηγορία:Θεωρίες δικαίου
Κατηγορία:Ιουδαϊσμός στην Καινή Διαθήκη
Κατηγορία:Χριστιανική ορολογία
Κατηγορία:Εκκλησιαστικό Δίκαιο
Κατηγορία:Χριστιανική θεολογία
Κατηγορία:Υποτιμητικοί όροι
Κατηγορία:Ηθικές θεωρίες
Το σχισμένο παραπέτασμα

[μικρογραφία|260x260εσ|Μορτ Μιλς (αριστερά) και [Πωλ Νιούμαν σε σκηνή της ταινίας]]
**Το σχισμένο παραπέτασμα** (Torn Curtain) είναι ο τίτλος κινηματογραφικής ταινίας του Άλφρεντ Χίτσκοκ παραγωγής του 1966.

## Περίληψη
Ένας πυρηνικός επιστήμονας προκειμένου να εξασφαλίσει έναν μαθηματικό τύπο από κάποιον καθηγητή στη Λειψία, προσποιείται ότι προδίδει τις ΗΠΑ και καταφεύγει στο Ανατολικό Βερολίνο. Μαζί του έρχεται και η μνηστή του. Η περιπέτεια στην οποία εμπλέκονται και οι δύο τους τους οδηγεί σε μια παροδική κρίση και σε έναν φόνο, του σωματοφύλακά του, ο οποίος καταλαβαίνει την αλήθεια. Τελικά αποσπούν την πληροφορία που θέλουν και ύστερα από μία συναρπαστική καταδίωξη διαφεύγουν από την χώρα.

## Παρατηρήσεις
Αρχικά τη μουσική για την ταινία είχε γράψει και ηχογραφήσει ο Μπέρναρντ Χέρμαν, όμως τελικά δεν χρησιμοποιήθηκε.

Πρόκειται για μια τυπικά ψυχροπολεμική ταινία, όμως κριτικοί την *ανέγνωσαν* και ως μία ταινία η οποία κρίνει, έστω και έμμεσα, την πολιτική διαφθορά και κατασκοπεία σε κάθε τους μορφή''.

## Παραπομπές


## Πηγές
*Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985, σελ.135-139 
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.129-130 
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.246 κ.εξ.
## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1960
Κατηγορία:Ταινίες του 1969
Κατηγορία:Ταινίες παραγωγής Universal Pictures
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Αμερικανικές πολιτικές θρίλερ ταινίες
Κατηγορία:Ταινίες γυρισμένες στη Δανία
Κατηγορία:Αμερικανικές κατασκοπικές ταινίες
Ταπητουργία

Η **Ταπητουργία** αποτελεί ιδιαίτερο κλάδο της υφαντουργίας από επίπεδο οικοτεχνίας και βιοτεχνίας μέχρι και σύγχρονης βιομηχανίας.

Αντικείμενο του κλάδου αυτού είναι η κατασκευή - ύφανση ταπήτων (κοινώς χαλιών) τόσο για επιστρώσεις δαπέδων όσο και για κάλυψη τοίχων για διακοσμητικούς ή ηχομονωτικούς λόγους. Η κατασκευή χαλιών με πέλος για επιδάφια στρώση αναπτύχθηκε από την αρχαιότητα. Οι Αρχαίοι Έλληνες καθώς και άλλοι λαοί της Μεσογείου θεωρούσαν τους τάπητες ως είδος εξαιρετικής πολυτέλειας. Η δε Μίλητος υπήρξε για αρκετούς αιώνες το σημαντικότερο κέντρο ταπητουργίας της αρχαιότητας. 
Κατά τους βυζαντινούς χρόνους ελάχιστη ήταν η χρήση ταπήτων. Η τέχνη αυτή διαδόθηκε στη Δύση από τους Σταυροφόρους. Από τότε άρχισε και η διάκριση μεταξύ των ταπήτων και των υφαντών πετασμάτων καλούμενα ταπισερί. Χαρακτηριστικοί υπήρξαν οι λεγόμενοι "Σαρακηνοί τάπητες" που έφεραν εμβλήματα και άνθη σε οριζόντιο στιμόνι, ενώ "χνουδωτοί" λέγονταν οι οθωμανικοί τάπητες που έφεραν όρθιο στιμόνι όπως το κιλίμι ή το σουμάκ, που άρχισαν να αναπτύσσονται περί τον 12ο αιώνα. 

Ιδιαίτεροι επίσης τάπητες ήταν εκείνοι της Ανατολής κυρίως της Περσίας που υφαίνονταν από νομάδες επίσης με όρθιο στιμόνι και κόμβους.

## Πηγές
* "Εγκυκλοπαίδεια Πάπυρος  Larousse Britannica" τομ. 56ος, σελ.353.

## Εξωτερικοί σύνδεσμοι
* 

Κατηγορία:Βιοτεχνολογία